Mantujos apgultis

Mantujos apgultis (1796 birželio 4 - liepos 31, 1796 rugpjūčio 24 - 1797 vasario 2) - vienos iš pagrindinių Italijoje tvirtovių apgultis, įvykusi Napoleono Italijos kampanijoje.

Mantuja buvo gyvybiškai svarbus taškas abiem pusėm Šiaurės Italijos kampanijoj. Prancūzams pirmąsyk apgulus miestą, už jo sienų austrai turėjo 9 tūkst. karių ir 500 patrankų. Austrijos-Vengrijos kariuomenei pasiuntus paramą apgultiesiems, laukiamas generolo Dagobert Wurmser vadovaujamų pajėgų atvykimas privertė Napoleoną nutraukti operaciją, sunaikinti savo artileriją ir nukreipti pajėgas prieš artėjančias austrų pajėgas. 

Du austrų pralaimėjimai ties Lonato ir Castiglione leido Mantujoje buvusias sustiprinti 6 tūkst. karių. Napoleonas vėl žygiavo Mantujos link, tačiau Wurmserio pajėgos prancūzus privertė nukreipti savo ataką į juos. Prancūzai vėl sumušė austrus ties Kalijanu (Caliano) ir Basanu (Bassano) ir privertė Wurmser pasitraukti į Mantują. Išaugęs karių skaičius mieste sparčiai mažino maisto atsargas tvirtovėje, todėl Wurmser bandė prasiveržti, bet buvo priverstas grįžti į miestą, praradęs 4000 karių. Dar vienas austrų pastiprinimas buvo sumuštas ties Caldiero, Arcola ir Rivoli, todėl 1797 m. vasario 2. d. Wurmser buvo priverstas pasiduoti. Kaip pagarbos už narsą ženklą austrų pajėgų vadas buvo paleistas į laisvę su 730 karių dydžio apsaugos daliniu ir 6 patrankomis. Likusieji į nelaisvę patekę austrai buvo paleisti namo su sąlyga, kad pasižadės daugiau nekariauti prieš Prancūziją.Smith, Digby (1998). The Greenhill Napoleonic Wars Data Book: Actions and Losses in Personnel, Colours, Standards and Artillery, 1792–1815. Mechanicsburg, Pennsylvania: Stackpole Books. ISBN 1-85367-276-9, p. 132-133.

Per Mantujos apgultį žuvo apie 18 tūkst. austrų bei 7 tūkst. prancūzų.Chandler, David. Dictionary of the Napoleonic Wars. New York: Macmillan, 1979. p. 265. Panaikinęs tvirtovės pavojų savo pajėgų komunikacijoms Napoleonas dabar galėjo susitelkti kampanijai į Austriją.

 Mantujos apsiausties mūšiai 

 Lonato mūšis, 1796 m. rugpjūčio 3-4 d.
 Castiglione mūšis, 1796 m. rugpjūčio 5 d.
 Rovereto mūšis, 1796 m. rugsėjo 5 d.
 Bassano mūšis, 1796 m. rugsėjo 8 d.
 Antrasis Bassano mūšis, 1796 m. lapkričio 6 d.
 Calliano mūšis, 1796 m. lapkričio 12 d.
 Caldiero mūšis (1796), 1796 m. lapkričio 12 d
 Arcole mūšis, 1796 m. lapkričio 15–17 d.
 Rivoli mūšis, 1797 m. sausio 14-15 d.

 Išnašos 
Kategorija:Napoleono karų mūšiai
Kategorija:Italijos karai
Kategorija:Mūšiai Italijos teritorijoje
Kategorija:1796 metai